વાવણી થઈ ગયા પછી વરસાદ ન પડતાં ઉગતો પાક સૂકાઈ જતાં બિયારણ નિષ્ફળ ગયા છે. રાજ્યમાં ૫૭ લાખ હેક્ટરમાં વાવણી થઈ ગઈ હોવાનું કૃષિ વિભાગ કહે છે. જેમાંથી ૩૫ ટકા વિસ્તારમાં વાવણી સાવ નિષ્ફળ ગઈ છે. ૧૦ જિલ્લાના ઘણાં હેક્ટરમાં બિયારણો સાફ થઈ ગયા છે. કેટલાક સ્થળે તો બે વખત બિયારણો નિફ્ળ રહ્યાં છે. તેથી ખેડૂતોને રાજ્ય સરકારે વીમો ચૂકવવો પડે તેમ છે. જે ખેડૂતોએ વીમો લીધો છે તેમનું બિયારણ નિષ્ફળ જાય તો તેમને વળતર આપવું પડે છે.